Document ID: /roh_data/filtered/fineweb-2-filterrobots_roh.jsonl.gz/40229

Grischun Vacanzas aveva gia l'onn passà fatg - cun singuls hotels - in test cun la software da la firma austriaca OMP Tools. Ils resultats sajan stads uschè positivs - ch'il project vegnia schlargià sin tut ils hotels.
Firma austriaca nagin problem per Grischun vacanzas
Oliver Kersthold da Grischun vacanzas na vesa nagin problem en il fatg che la firma è da l'Austria e betg da la Svizra. Plinavant pronunzia Krestholt cunzunt che Grischun vacanzas n'haja betg ina relaziun da fatschenta directa cun la firma austriaca.
Grischun vacanzas haja sulettamain fatg l'evaluaziun tge firma che saja la meglra per promover ils hotels grischuns en l'internet. E quella purschida cusseglia Grischun vacanzas vinavant a las destinaziuns.
Decisiun finala schai tar las destinaziuns
Las destinaziuns pon decider, sch'ellas cusseglian vinavant la purschida da la firma austriaca als hotels. La finala decidan lura ils hotels sezs, sch'els veglian far diever dals servetschs da la OMP Tools u betg.